Værktøj udviklet af SDU RIO – Afklaring af de studerendes værdier i forhold til arbejdslivet

Dette værktøj er udviklet af SDU RIO, som de bruger i deres vejledning til at hjælpe studerende med at afklare deres værdier og prioriteter i relation til det kommende eller nuværende arbejdsliv.

Som underviser kan du vælge at bruge værktøjet og sætte fokus på det i dit fag, hvis de studerende for eksempel skal samarbejde med hinanden eller en ekstern organisation om en opgave, eller hvis der opstår en mulighed for en generel snak om motivation, værdier, engagement, livssyn, etc.

Værktøjet er gengivet nedenfor

Afklaring af dine værdier

# Formål:

Ved du, hvad der motiverer dig? Hvad skal der til for, at du føler dig godt tilpas? Det kan være en god ide, at forholde sig til, hvilke værdier der har betydning for os. Med denne øvelse bliver du skarpere på, hvilke værdier du sætter højt

# Øvelsesguide:

1. **Lav først en ikke-prioriteret liste over *’Hvad er vigtigt for mig i tilværelsen?*’ Det kan f.eks. være familie, job, helbred, tryghed, venner, sport, indflydelse etc. Prøv at vælge de ord, der har særlig betydning for dig.**
2. **Prioritér derefter de fem vigtigste værdier og skriv en kort begrundelse for hver værdi.**
3. **Lav derefter en ikke-prioriteret liste over *’Hvad er vigtigt for mig i mit arbejdsliv?*’ Det kan f.eks. være virksomhedens produkt eller idegrundlag, kolleger, frihed, løn, personalegoder, mulighed for forfremmelse, efteruddannelse, virksomhedens ry, arbejdstid, transporttid, anerkendelse, etc.**
4. **Prioritér derefter de fem vigtigste værdier og skriv en kort begrundelse for hver værdi.**
5. **Udarbejd en liste: *’Hvad skal være på plads for at mit arbejdsliv stemmer overens med hvad der er vigtigt i min tilværelse?”* Opdel evt. i ’Need to have’ og ’Nice to have’.**

# Råd og hjælp

Brug skemaet på næste side.

Øvelsen er som udgangspunkt individuelt, men nye perspektiver kan opstå, hvis man præsenterer og begrunder sine prioriterede værdier for en gruppe.

Hvis du/ I har svært ved at komme i gang eller har spørgsmål til øvelsen, så tag endelig fat i en vejleder.

|  |  |  |  |
| --- | --- | --- | --- |
| Liste: Hvad er vigtigt for mig i tilværelsen? | Prioriter de fem vigtigste værdier og begrund dem: | Liste: Hvad er vigtigt for mig i mit arbejdsliv? | Prioriter de fem vigtigste værdier og begrund dem: |
|  |  |  |  |